钦定古今图书集成/历象汇编/岁功典/第041卷 > 水调歌头〈清明严濑〉 前人
## 钦定古今图书集成/历象汇编/岁功典/第041卷 > 水调歌头〈清明严濑〉 前人

今古钓台下，行客系扁舟。扁舟何似，云山千叠亦东
游。我欲停桡一醉，与写生平幽愤，横管更清讴。小上
客星阁，短鬓独搔头。　风乍敛，云未起，雨初收。一年
花事，数声𫛸𫛞欲春休。吊古怀贤情味，只有浮名如
故，谁复识羊裘。赖得元英隐，相望此溪流。